text: Vil du ikke være hæler? Så se her
  09 februar 2016 kl. 18.36
  
  
  Syd- og Sønderjyllands Politi har fire gode råd, når det handler om at undgå at få fingrene i hælervarer
  
  Ingen hæler, ingen stjæler. Det er politiets logik. Det er kun så længe, at tyveknægtene har købere, at de stjæler. Hvis du ikke vil være med der, så læs og gør sådan her:
  1. Spørg altid efter kvittering, garantibevis eller anden dokumentation for ejerskabet.
  2. Hent varen personligt i stedet for at få den bragt eller overdraget på parkeringsplads.
  3.Få altid køberens navn og adresse. Det kan hjælpe dig, hvis uheldet er ude.
  4. Er du i tvivl om varen er stjålet, så drop handlen og tag kontakt til politiet på 114.
  På hjemmesiden www.stop-e-hæleri.dk kan du få endnu flere gode råd til, hvordan du undgår hælervarer.
  